[{"text_idx": "#000000", "text": "To\u0303mba oma ellu imed: kuidas saada seda, millest unistad?"}, {"text_idx": "#000001", "text": "Unistamine on loomine. Unistatakse sellest, mida hetkel pole vo\u0303i veel pole, aga sellest unistamine teeb unistuste ta\u0308itumise vo\u0303imalikuks. Unistamine on nagu tuleviku eelvaade vo\u0303i kavand. Unistusi vo\u0303ib olla va\u0308ikeseid ja suuri. Va\u0308ikeste unistuste ta\u0308itumine on inimese enda ka\u0308tes, kui hakata astuma samme nende suunas. Aga unistada saab ka suurelt ja veelgi suuremalt, globaalselt ja ulmeliselt. Kunagi fantaseeris Jules Verne masinatest, mille abil inimesed saaks liikuda la\u0308bi ilmaruumi, o\u0303hu ja vee, reisidest Kuule ja Maakera su\u0308damesse. Tema eluajal olid kosmoseso\u0303idukid, lennukid ja allveelaevad veel ta\u0308ielik ulme ja kuulusid kaheldamatult fantaasia ja unistuste valdkonda, kuid oma fantaasia ja julgusega neist unistada aitas ta hoida u\u0308lal vo\u0303imalust, et need leiutised leiaksid tee reaalsesse ellu. Ja need fantaasiad ja unistused ta\u0308itusid ning said reaalsuseks, vahendab Kristallikoda.ee."}, {"text_idx": "#000002", "text": "Samuti vo\u0303ib unistada na\u0308iteks meie planeedi tulevikust harmoonilise ja o\u0303itsvana, uutest ajastutest, mil valitseb rahu ja koosto\u0308o\u0308. Mo\u0303ttel on suur jo\u0303ud, kui see on harmoonias su\u0308damega. Mida rohkem on unistajaid, seda kindlamalt teostuvad muutused unistatud suunas."}, {"text_idx": "#000003", "text": "Ka va\u0308ikeste unistuste ta\u0308itumise puhul on edu vo\u0303ti just tundeenergias. Kui unistad uhkest punasest sportautost, siis to\u0303mbad seda kindlasti tugevamalt ligi kui kujutad ette tunnet, mis valdab sind oma uue vo\u0303imsa, ilusa ja kiire auto rooli hoides. Energia ja\u0308rgneb ro\u0303o\u0303mule. Unistused, mis la\u0308htuvad su\u0308damest ta\u0308ituvad alati kiiremini, kui need, millesse tundeid ei kaasata vo\u0303i mille poole o\u0303hatakse vaid puudusteadvuse seisundist."}, {"text_idx": "#000004", "text": "Kui unistad, siis kujuta ette, kuidas su unistus on juba ta\u0308itunud ja milline tunne sul siis on. Kui sul on unistus, siis vo\u0303ta endale aega unistamiseks ja sukeldu oma juba ta\u0308itunud unistuse energiasse. Kujuta ko\u0303ike detailselt ette ja naudi seda. Tunne ro\u0303o\u0303mu, naudingut ja ta\u0308nutunnet."}, {"text_idx": "#000005", "text": "Kui viibid sageli oma unistuste energias ja vo\u0303nkesageduses, aitad sel energial reaalsusesse voolata ja soovitud sagedustel siin ja praegu kanda kinnitada. Sinust saab magnet, mis soovitut ligi to\u0303mbab. Muidugi vo\u0303ib ratsionaalne mo\u0303istus proovida sind eksitada kahtlustega, aga a\u0308ra kuula teda, sest mo\u0303istus oskab ka\u0308ia vaid ka\u0308idud radu, sina aga tahad luua muutust."}, {"text_idx": "#000006", "text": "Unistamine ja visualiseerimine on olulised, sest loovad eelduse muutuse loomiseks, aga ta\u0308htis on ka astuda reaalseid samme unistuste suunas. Kui sa ei tea, kuidas seda teha vo\u0303i millest alustada, siis esita ku\u0308simusi. Kuidas saan luua oma unistuste suunas viivaid muutusi? Mida on vaja, et mu unistus ta\u0308ituks ja mida ma nu\u0308u\u0308d kohe selle heaks teha saan? Ku\u0308simus ja vastus on u\u0308he mu\u0308ndi kaks ku\u0308lge, kui so\u0303nastad ku\u0308simuse, siis on sellele olemas ka vastus. Mo\u0303nikord on vastus \u201cliiga lihtne\u201d vo\u0303i tundub mo\u0303istusele ja egole ebasobiv. Kui kahtled, siis too ta\u0308helepanu mo\u0303istusest su\u0308damesse ja kehasse. Kui tunne on kerge ja hea, siis on see o\u0303ige."}, {"text_idx": "#000007", "text": "Teel oma unistuste poole hoia meeles, et elab ja kasvab see, mida oma mo\u0303tte- ja tundeenergiaga toidad. Sinu mo\u0303tted ja tunded toimivad magnetina, nendega lood sa oma elu. Julgus ja vabadus unistada on see, mis viib elus edasi. Seega \u2013 unista julgelt, va\u0308ikeselt ja suurelt, kujutle, naudi ja ro\u0303o\u0303musta ning sa liigud soovitud suunas ja kui sa oma unistustest ei loobu, siis varem vo\u0303i hiljem need ta\u0308ituvad."}, {"text_idx": "#000008", "text": "* Info kopeerimisel palun viita alati allikale . Ta\u0308name!"}, {"text_idx": "#000009", "text": "Tere, mina olen Sigrid, ettevo\u0303tte Kra\u0308supea OU\u0308 hing. Maagiamaailm on mulle alati huvi pakkunud, sellepa\u0308rast soovin sellesse maailma su\u0308gavamalt sukelduda ja ka Sind mu so\u0303ber endaga kaasa kutsuda. Elus on palju silmaga na\u0308htamatut ja ka\u0308ega katsumatut. Too koos minuga oma ellu rohkem maagilisi esemeid, tutvu eeterlike o\u0303lide va\u0308ega ja Sinu elu ei saa olema enam kunagi endine, ma luban."}]